 Polisi ambayo imekuwa ikitoa kichapo kila inaposhuka uwanjani ilifanikiwa kuondoka na ushindi huo huku vikapu vingi vikiingizwa na mchezaji wake Abbas Muhidini ambaye ndiye aliyeibuka kuwa mfungaji bora kwa siku hiyo.Mbali na mechi hiyo na Polisi pia siku hiyo Nyuki inayomilikiwa na JWTZ iliwafunga Mwembetanga vikapu 79-58. Katika mchezo huo, mchezaji Hi Katuli wa Nyuki aliibuka kidedea kwa kujifungia vikapu 48 huku kwa upande wa timu ya Mwembetanga alikuwa ni Hamza Abdalla ambaye alifunga vikapu 22.Timu hizo ambazo zilionekana kuchuana vikali na timu ya Nyuki kuongoza katika robo tatu na kutoka sare katika robo ya tatu ambayo ilikuwa ni 11-11.Katika robo nyingine, Nyuki 28-18, ya pili 19-12 na robo ya nne ikamalizika kwa Nyuki kuwa na vikapu 21 na Mwembetanga 17 na kuufanya mchezo huo kumalizika kwa Nyuki kushinda vikapu 79-58.Michezo mingine iliyochezwa juzi uwanjani hapo ni Rangers 59, New West 44 na Mbuyuni iliyocheza na Stone Towne ilishinda kwa jumla ya vikapu 61-54.